หลังจากที่เราออกจากเดอะสควอด
คลิปไพเพอร์ที่พูดถึงลูกๆ ของเราก็ถูกโพสต์
และมันทำใจได้ยาก
(ฉันผิดไปแล้ว… ฉันขอโทษ)
คอนเทนต์ในคลิปนั้นก็คือ
ไพเพอร์ เลฟ เอลเลียน่า เอมิลี่
นั่งอยู่ที่ขอบเตียงไพเพอร์
ฉันจำได้ว่าไพเพอร์พูดถึงเด็กแต่ละคน
และเหตุผลที่พวกเขาออกไป
ฉันแค่ต้องบอกว่าทุกคนที่ออกจากเดอะสควอด
มักจะโทษว่าเป็นเพราะ สถานที่หรือบรรยากาศเป็นพิษ
แต่ไม่ใช่เลย เราทุกคนเป็นเพื่อนที่ดีต่อกัน
และเราก็สนุกกันมาก
ฉันจะไม่นั่งเฉยๆ ให้คนอื่นมาพูดว่าที่นี่มันแย่หรอก
ดูก็รู้ว่าไพเพอร์…
ไพเพอร์อึดอัด
นี่มันจัดฉากมาชัดๆ
ฉันไม่ได้สั่ง… ไม่มีผู้ใหญ่เลย ไม่มีใครคอยควบคุมไพเพอร์ สาบานได้
พอตอนนี้ฉันได้เห็นคลิปพวกนี้จากคนละฝั่ง
ก็บอกได้เลยว่าเธอถูกสั่งมาชัดๆ
ในคลิปนั้น เธอยังเลิกติดตามลูกๆ ของเราด้วย
ฉันอยู่ในเพจเดอะสควอด และเราจะกดเลิกติดตามพวกเขาเดี๋ยวนี้
คนแรกก็คือแคลร์
แหงละ เธอเป็นลูกพี่ลูกน้องฉัน
และเรามีช่วงเวลาที่ดีมากๆ ด้วยกัน
ลูกๆ ของเรานั่งดูคลิปนี้
และเห็นความแค้นจากสิ่งที่เกิดขึ้น
และคอมเมนต์…
(ดังแล้วแยกวง)
(หักหลังลูกพี่ลูกน้องตัวเอง)
คอมเมนต์เกลียดชัง… มันเลวร้ายมาก
(ฉันเกลียดแก)
(ทำไมต้องทิ้งไพเพอร์)
ตอนนั้นฉันอายุแค่ 13
แล้วฉันก็ถูกคนทั่วโลกเกลียด
ช่วงนั้นฉันเปราะบางมาก
ซึ่งฉันซึมซับสิ่งที่เห็นเข้าไปจริงๆ
(ไม่เก็บแม่เบี้ยนของเธอไว้เองล่ะ)
เด็กพวกนี้ถูกโจมตี
ฉันเรียกมันว่าแคมเปญสร้างความเกลียดชัง
ไม่รู้ด้วยว่าพวกเขาถูกชักใยจากทิฟฟานี่หรือบอต
หรือว่าเป็นเด็กจริงๆ กันแน่ แต่พวกแกก็ถูกโจมตีในโลกออนไลน์
ลองนึกภาพเด็กในอเมริกาตอนกลางที่ถูกบูลลี่สิ
นี่เป็นการบูลลี่ในอีกระดับเลย
นี่ไม่ใช่แค่เด็ก 100 คนในเมืองคุณ
แต่นี่คือคนทั้งโลก
มันเจ็บปวดจริงๆ ที่ได้เห็นทุกอย่างที่ทุกคนพูดกัน
มันรู้สึกเหมือนผมถูกตัดสินและต่อว่า
ฉันโกรธมากกับสถานการณ์นั้น
เพราะคนจะแท็กฉันใน "ไพเพอร์พูดถึงฉัน"
แต่ฉันรู้ว่านั่นคือทิฟฟานี่
และคุณกำลังโกหกเอฟซี
บอกว่าลูกสาวคุณเป็นคนพูด แต่ไม่ใช่เลย คุณพูดเองต่างหาก
ทิฟฟานี่ใช้มือถือ
พูดเรื่องไม่ดีถึงเด็กๆ ด้วยบัญชีของไพเพอร์
แล้วเธอก็ไปเข้ากลุ่มแชต
เธอจะเริ่มแคมเปญสร้างความเกลียดชัง กับทุกคนที่ออกจากเดอะสควอดในตอนนั้น
แล้วก็สร้างบัญชีแฟนคลับ
เรารู้ว่าทิฟฟานี่เล่นบัญชีแฟนคลับ
เพื่อพูดจาแย่ๆ ใส่สมาชิกเดอะสควอดที่ออกไป
ลูกชายฉันเสียใจมาก
ฉันแค่อยากให้เธอหยุด
เลิกยุ่งกับลูกฉัน เลิกยุ่งกับเด็กพวกนี้
สนใจเรื่องตัวเอง เลิกยุ่งกับลูกๆ ของเราสักที
(อะ ดีคอย โปรดักชัน)
(Bad Influence: ด้านมืดของอินฟลูเอนเซอร์เด็ก)
(กำกับโดย เจนนา โรเชอร์และคีฟ เดวิดสัน)
หลังจากที่เราออกจากเดอะสควอด
โซเชียลมีเดียของเด็กๆ โดยเฉพาะยูทูบ
ก็แย่ลงมากและแทบไม่มียอดวิว
ฉันส่งอีเมลหายูทูบ
คุยกับคนในไฟเวอร์ พยายามทำเอสอีโอ
ฉันพยายามหาคำตอบ ว่าเกิดอะไรกับช่องของซอว์เยอร์
คุณเริ่มเสียยอดสมาชิกตั้งแต่เมื่อไหร่
เอาเป็นว่าซอว์เยอร์ออกมาวันที่ 15 กุมภาพันธ์
จากนั้นแค่สองวัน
สมาชิกช่องเราก็ลดฮวบ วันละเป็นร้อยๆ คนเลย
ครับ นี่เป็นการลดลงที่แปลกมาก
ผมคงไม่คิดว่าจะเห็นการลดฮวบแบบนี้
เว้นแต่จะมีแคมเปญสักอย่าง
ซึ่งมีอินฟลูเอนเซอร์ที่มีอิทธิพลต่อผู้ชม
ออกมาพูดว่า "เลิกเป็นสมาชิกช่องนี้เลย"
เราเห็นแบบนั้นมาหลายครั้ง
แต่ในเรื่องนี้ เราคิดว่าการที่ลดลงภายในสองวัน
คนดูยังไม่รู้ด้วยซ้ำว่าซอว์เยอร์ออกมาแล้ว
มีคนบอกให้พวกเขาเลิกเป็นสมาชิก แต่…
ในตอนนั้นเอฟซียังไม่รู้ว่าซอว์เยอร์ออกมาแล้ว
ค่ะ มีแค่ฮันเตอร์กับทิฟฟานี่ที่รู้
เรารู้สึกเหมือนพวกเขาทำแบบนี้กับช่องของเรา
เมื่อยอดของช่องแคลร์เริ่มลดลง
ฉันก็คิดเลยว่า "ไม่นะ เอาแล้วไง"
พวกพ่อแม่โทรคุยกันบ่อยๆ
นี่ข้อมูลสถิติของแคลร์ นี่ข้อมูลสถิติของเด็กคนอื่นๆ
และของเด็กทุกคนก็เป็นกราฟเดียวกัน
แม่บางคนใช้เวลาค้นคว้าอยู่หลายเดือน
เพื่อหาวิธีหยุดทิฟฟานี่
เป้าหมายคือหาว่าเธอทำอะไรกับช่องของเรา
และยกเลิกมัน
เราแบ่งปันข้อมูล พยายามช่วยกันหาคำตอบ
เราคุยกับหน่วยงานต่างๆ
แล้วก็ได้รับคำแนะนำ ให้ไปที่สำนักงานกฎหมายที่เราทำงานด้วย
ทิฟฟานี่กับแฟนและหุ้นส่วนทางธุรกิจ ฮันเตอร์
เคยพูดเอาไว้ว่าพวกเขาทำได้
แล้วก็เคยทำเรื่องแบบนี้กับคนอื่นมาแล้ว
(คอรินน์)
ฉันเป็นเหยื่อรายแรก
ทีนี้ทุกคนก็รู้แล้วว่าถ้าออกจากเดอะสควอด
ยอดวิวของคุณจะลดลง
คุณจะเสียสมาชิก คุณจะเสียผู้ติดตาม
คุณจะโดนขึ้นบัญชีดำ
ทันทีที่ผมออกมา
ฮันเตอร์ก็เข้าไปปิดการแจ้งเตือนในช่องของผม
เราล็อกเอาต์เขาออกไป
แต่เขาก็พยายามกลับเข้าสู่ระบบแบบบ้าคลั่งเลย
พยายามเอารหัสผ่านจากเรา
มีศาสตร์มืดทุกรูปแบบเบื้องหลังช่องพวกนี้
และมันคือจุดอ่อนของระบบนิเวศโซเชียลมีเดีย
ที่คุณมองไม่เห็น
ที่หลังฉาก มีคนพวกนี้ที่ซื้อเครือข่ายบอต
จ่ายเงินให้คนระดมรายงานบัญชี ให้ถูกรายงาน ให้ไม่ขึ้นฟีด
ซึ่งจะเป็นการใช้งานหลายๆ บัญชี
และคลิก "รายงานคลิป"
เรารู้ว่ามันถูกทำแบบนั้นเพราะบางคลิป
เราลงโฆษณากูเกิลเพื่อโปรโมตไม่ได้ด้วยซ้ำ
เพราะยูทูบคิดว่ามันรุนแรง
ทั้งที่เป็นแค่คลิปผมกับเพื่อนๆ นั่งคุยกันบนโซฟา
เรามารู้ทีหลังว่า
คลิปต่างๆ ถูกฝังอยู่ในเว็บโป๊และเว็บพนัน
และเว็บไซต์ไม่ดีอื่นๆ
ที่จะส่งผลในทางลบ ต่อเอสอีโอของช่องยูทูบของผม
ถ้าชื่อคุณถูกเชื่อมโยงไปที่เว็บโป๊สักเว็บ
มันจะกระทบต่อยอดสมาชิก
มันจะปรากฏบนกูเกิล เสิร์ช
และนั่นจะส่งผลเสียต่อชื่อคุณตลอดไป
อินเทอร์เน็ตเขียนด้วยหมึก คุณลบมันไม่ได้
ช่องยูทูบของผมไม่เคยเหมือนเดิมอีกเลย
ผมว่ามันเสื่อมเสียไปตลอดกาล
ทุกสิ่งทุกอย่างที่ผมทำมา
ไง เพื่อนๆ ฉันซอว์เยอร์
ฉันเพิ่งเปิดช่องยูทูบเมื่อสองสามวันก่อน
ทุกอย่างที่ผมรักและรู้สึกอยากทำมัน
ถูกทำลายไปด้วยน้ำมือ คนที่ผมเคยคิดว่าอยากช่วยผม
ด้วยน้ำมือคนที่ผมเคยไว้ใจ
เราจึงได้ยื่นฟ้องคดีแพ่ง
ต่อทิฟฟานี่และฮันเตอร์ ฮิลล์
แต่ไม่ได้ฟ้องไพเพอร์ เราไม่มีข้อกล่าวหาใดๆ ต่อเธอ
เราต้องการเรียกค่าเสียหาย เป็นเงินหลายสิบล้านดอลลาร์
สำหรับเด็กทั้ง 11 คนในคดีนี้
(ปี 2022)
ในปี 2022 คดีนี้ถูกยื่นฟ้อง
กล่าวหาว่ามีการกระทำผิด มีพฤติกรรมไม่ดีมากมาย
และเปิดโปงเรื่องเลวร้ายต่างๆ
ที่เกิดขึ้นเบื้องหลัง
(คุณสมิธกับคุณฮิลล์ ร่วมมือกันทำลายช่องยูทูบของโจทก์)
ตอนที่เริ่มทำคดีนี้ ผมได้อ่านคำฟ้องต้นฉบับ
และพวกพ่อแม่ในตอนนั้นต่างกังวลเรื่องผลกระทบ
ที่พวกเขาเห็นในอาชีพของเด็กพวกนี้
และทุกอย่างที่ทำกับบัญชียูทูบของเด็กพวกนี้
- โอเค พร้อมไหม - ค่ะ
เราเข้าไป แล้วก็ถามคำถามเด็กๆ
และเราได้พบว่า
เรื่องราวต่างๆ ที่พวกพ่อแม่ บอกเราว่าเกิดอะไรขึ้นนั้น
เป็นแค่ยอดภูเขาน้ำแข็งเท่านั้น
เรามีเด็ก 11 คนที่มีเรื่องราวตรงกัน
และสิ่งที่พวกเขาทำกับเด็กพวกนี้ก็น่าตกใจมาก
(มีนาคม ปี 2024)
หลังจากที่เรายื่นฟ้อง
เราก็ผ่านกระบวนการ ที่เรียกว่า "การหาข้อเท็จจริง"
ผมรู้ว่ากับพวกคุณหลายคน วันนี้เราเพิ่งเจอกันครั้งแรก
ในความเข้าใจของผม คุณยังได้รู้มากขึ้นถึง
เรื่องที่เด็กๆ ต้องเจอที่คุณไม่เคยรู้มาก่อน
ตอนแรกดูเหมือนว่า พวกคุณหลายคนเข้ามาในคดีนี้
เพราะมีการแทรกแซงช่องยูทูบ
และหลังจากคดีเริ่มขึ้น เมื่อคุณได้พบแมตต์และบริษัทของเรา
ก็ได้พบองค์ประกอบอื่นๆ ทั้งหมดของเรื่องนี้
ทั้งการล่วงละเมิดทางอารมณ์ การล่วงละเมิดทางวาจา
และการล่วงละเมิดทางเพศ
ครั้งแรกที่ฉันได้ฟังแคลร์กับรีสเล่า ว่าเกิดอะไรขึ้นกับพวกเธอ
ตอนนั้นเรามีนัดประชุมกลุ่มครั้งแรก กับทนายของเรา
แล้วทนายก็เริ่มถามคำถาม
โซฟีพูดอะไรบางอย่าง
แล้วแคลร์ก็พูดว่า "หนูด้วย"
แล้วรีสก็พูดว่า "หนูด้วย"
แล้วเฮย์เดนก็พูดว่า "เธอเคยทำแบบนี้กับผม"
แล้วซอว์เยอร์ก็พูดว่า "เธอทำแบบนี้"
แล้วก็ทุกคนเริ่มระบายออกมา
เราไม่ได้เตรียมใจมาฟังเรื่องทางเพศเลย
ตอนนี้เราอยู่ในจุดที่แย่มาก
และมันทำให้ฉันยิ่งรู้สึกแย่ที่ให้ลูกอยู่ที่นั่นต่อ
ฉันจำไม่ได้ว่าคุยเรื่องอะไรก่อนหน้านั้น
แต่จำได้ว่าทิฟฟานี่ถามฉันว่า
"คอรินน์ เธอเคยเป่าปี่ไหม"
แล้วฉันก็ถาม "คืออะไรเหรอ"
ตอนที่ยังเด็ก ฉันไม่รู้ว่ามันคืออะไร
ฉันงงไปหมด
แล้วเธอก็หัวเราะคิกคัก
ฉันมองไปที่ฮันเตอร์ และเขาก็หัวเราะ
แล้วเธอก็แบบว่า
"เธอทำกับฮันเตอร์ได้นะ"
แบบว่า "ฉันจะทำกับฮันเตอร์ให้ดู"
แล้วพวกเขาก็หัวเราะกันใหญ่
ไพเพอร์ก็แบบว่า "แม่ หยุดนะ หยุดเลย"
ไพเพอร์บอกให้หยุด
ตอนนั้นฉัน 11 ขวบ
มันทำให้ฉันสงสารตัวฉันในตอนเด็ก
ฉันรู้สึกว่าตัวเองอาจ
โดนเอาเปรียบได้ง่ายๆ ในสถานการณ์นั้น
ซึ่งฉันว่ามันน่ากลัวมาก
ทิฟฟานี่จะพุ่งเป้ามาในตอนที่เราอ่อนแอที่สุด
และตอนที่เราอยู่ตามลำพัง
และเธอมีตัวละครชื่อเลนนี่
เลนนี่
เลนนี่เป็นแมวของทิฟฟานี่กับไพเพอร์ที่ตายไปแล้ว
ทิฟฟานี่จะดัดเสียง
และเลนนี่ก็จะเป็นสิ่งที่เธอใช้ระบาย
ความคิดสกปรก ไม่ก็ความคิดเรื่องเพศ
ที่จะ "ไม่มีใครว่าเธอได้"
เลนนี่ไม่ใช่ตัวละครในคลิปของไพเพอร์
มันเป็นแค่สิ่งที่อยู่นอกกล้องกับพวกเราเท่านั้น
ทิฟฟานี่มักจะมาปลุกเราตอนเช้า
และเธอมักมาทำในฐานะเลนนี่
มีครั้งหนึ่งที่เธอมาหาเรา ขึ้นมาบนเตียง
แล้วเธอก็คร่อม…
เธอมาหาฉันกับไพเพอร์
และคร่อมเราโดยใช้มือกับเข่าตรึงเราไว้
บอกว่าเธอเป็นแพะภูเขา
แล้วเธอก็แบบ… เธอหอนออกมา
เธอทำท่าแบบว่า ปล่อยให้น้ำลายยืด
แล้วก็ดูดกลับไป เธอทำแบบนั้นกับฉัน
ฉันขยับตัวไม่ได้ ฉัน… ฉันป้องกันตัวเองไม่ได้เลย
ฉันก็จำไม่ได้ว่าทำยังไง
แต่ฉันก็ดึงแขนออกมา
ดึงผ้าห่มมาคลุมทันทีที่น้ำลายยืดลงมาได้
แล้วเราก็ลุกจากเตียง
และทำเหมือนว่ามันเป็นเรื่องปกติ
ตอนที่เด็กๆ เริ่มเล่าสิ่งที่เธอทำกับพวกเขา
และว่ามันส่งผลต่อพวกเขายังไง
พวกแม่ๆ ก็เริ่มร้องไห้กัน
พอได้ยินเรื่องพวกนี้ คุณก็แบบ "นี่มันเกิดขึ้นได้ยังไง"
โดยเฉพาะรีส
ที่ตอนนั้นยังเด็กมาก
เหมือนเด็กน้อย เธออายุแค่เก้าขวบ
ฉันจำไม่ได้ว่ามันเริ่มขึ้นยังไง
แต่จำได้ว่าฉันเอาบางอย่างไปที่ห้องเธอ
ฉันแบบว่า "นี่ค่ะ ทิฟฟานี่" แล้วก็วางมันบนเตียงเธอ
ตอนที่กำลังจะเดินออกไป เธอก็พูดด้วยเสียงเลนนี่ว่า
ทิฟฟานี่พูดด้วยเสียงเลนนี่ "เดี๋ยว รีส อย่าเพิ่งไป"
ฉันก็แบบ "หนูจะไปแล้ว"
แบบว่า "หนูอยากไป หนูอยากออกไป"
แล้วเธอก็คว้าตัวฉัน
ไม่แน่ใจว่าที่เอว ขา หรือคอฉัน
ฉันจำไม่ได้ แต่เธอคว้าตัวฉัน
ฉันเลยวิ่งไปในห้องน้ำเธอ และขังตัวเองอยู่ในนั้น
ฉันนั่งอยู่ในนั้น แล้วเธอก็พูดว่า
ทิฟฟานี่พูดด้วยเสียงเลนนี่ "รีส ฉันถอดกางเกงแล้ว
อยากออกมาดูไหม"
ฉันก็ตอบว่า "ไม่อยาก"
เผื่อว่าเธอจะถอดกางเกงจริงๆ
ฉันไม่อยากให้ภาพติดตา ก็เลยเอามือปิดตาไว้
ฉันค่อยๆ ปลดล็อกประตู เปิดมันเบาๆ
และคลำหาไปรอบๆ ห้อง
พอรู้ว่าอยู่ตรงไหนแล้ว
ฉันก็ลืมตาขึ้น และเริ่มเดินไปที่ประตู
เธอก็คว้าตัวฉัน ดึงฉันขึ้นเตียง
แล้วเธอก็เริ่ม… เธอกดฉันไว้
แล้วก็เริ่มใช้มือสัมผัสไปทั่วหน้าฉัน
หน้าอกฉัน ทุกที่เลย
เธอเริ่มขยับมือไปทั่ว
ฉันยกแขนเธอออก หลุดออกมาได้ และรีบไปปลดล็อกประตู
ฉันวิ่งออกมาจากห้อง ตรงไปที่รถบ้าน
ฉันอยู่ในนั้นทั้งวันยันเช้าวันต่อมา
วันต่อมาฉันก็ไม่ได้ออกไป
พอรีสเล่าจบ
เราทุกคนต่างร้องไห้โฮ
พวกพ่อแม่พากันร้องไห้
ฉันป่วยอยู่ ฉันไม่อยากอ้วก
แต่พอพูดถึงเรื่องนี้ ฉันก็รู้สึกอยากอ้วก
เรื่องคล้ายๆ กันนี้ก็เกิดกับแคลร์และโซฟ
ทิฟฟานี่ล่วงละเมิดทางเพศ
ฉัน แคลร์และรีสอยู่บ่อยๆ
มีครั้งหนึ่งฉันหลับอยู่
และฉันตื่นขึ้นมา
แล้วเธอก็คร่อมฉันอยู่ตอนที่ฉันตื่น
แล้วก็เอามือลูบไล้ฉัน บอกว่าเป็นจู๋ของเลนนี่
แล้วเธอก็ปล่อยฉัน เดินออกไปจากห้อง
แต่ฉันจำได้ว่ากลัวมาก
ฉันเลยเริ่มล็อกประตู
แต่ประตูฉันมีรอยแยก
ที่จะสอดเหรียญเพนนี แล้วหมุนเปิดจากด้านนอกได้
ฉันเลยเริ่มล็อกประตู
แต่เธอจะใช้เหรียญเพนนี แล้วก็ยังเข้ามาได้
ฉันยังหลอนมาจนถึงทุกวันนี้…
ไม่รู้ว่าควรพูดดีไหม แต่ฉันนอนโดยที่มีมีดอยู่ข้างเตียง
เพราะฉันกลัวมากว่าจะใครบุกเข้ามา
ไม่ก็เข้ามาในห้องฉัน
ยังมีเรื่องอื่นอีกเยอะ
ที่ฉันไม่คิดว่าอยากพูดถึงมันออกกล้อง
เพราะว่ามันหนักเกินไป
นั่นเป็นครั้งแรกที่ได้ฟังเรื่องที่เกิดขึ้น และสิ่งที่เกิดกับพวกเขา
มันทำใจฟังได้ยากจริงๆ นะ
ความไร้เดียงสาของพวกเขาไม่เหลือแล้ว
มันทำให้ฉันรู้สึกว่าไม่ได้ปกป้องลูก
ฉันสะเทือนใจมาก เด็กๆ ที่น่าสงสาร
เพราะเราเป็นแม่ของพวกเขา
เราควรปกป้องพวกเขา แต่เราก็ไม่ได้ทำ
เราทำไม่ได้ เราไม่รู้ด้วยซ้ำ
แม่ฉันไม่รู้อะไรเลยในเรื่องเพศพวกนี้
ที่ทิฟฟานี่พยายามทำกับฉันหรือเด็กคนอื่น
ฉันคิดว่าฉันอายกับทุกอย่าง
จนไม่กล้าบอกแม่
และฉันอยากบอกให้เร็วกว่านี้
พวกเราไม่มีใครบอก
แคลร์ไม่ได้บอกแม่เธอ รีสไม่ได้บอก
ไม่มีใครพูดอะไรเลย
บางครั้งฉันก็คิดว่าฉันน่าจะบอกแม่ว่าเกิดอะไรขึ้น
แต่ทุกครั้งที่ทิฟฟานี่เริ่มทำสิ่งต่างๆ กับฉันและรีส
เราก็เห็นเธอทำกับไพเพอร์ด้วย
ไพเพอร์คิดว่ามันเป็นเรื่องปกติมากๆ
เราเลยคิดว่า "โอเค เธอทำแบบนี้กับไพเพอร์
งั้นก็คงไม่เป็นไรที่เธอทำแบบนี้กับเราด้วย"
ฉันไม่รู้เลยว่าอะไรที่ผิด และพยายามหาเหตุผลอยู่ในหัว
"นี่คือครอบครัว ไม่เป็นไรหรอก"
ฉันว่านั่นเป็นหนึ่งในข้อได้เปรียบ ที่เธอเป็นครอบครัว เธอเป็นป้าของฉัน
และนั่นคือเลนนี่ ไม่ใช่ทิฟฟานี่ เลนนี่เป็นคนทำ
ทิฟฟานี่คนนี้เป็นแม่และผู้จัดการ
ของหนึ่งในบัญชีเด็กที่ใหญ่ที่สุดในโลกออนไลน์
และถูกตำหนิหลายครั้ง จากคอนเทนต์ชวนดราม่าของเธอ
ฉันชื่อซาราห์ อดัมส์
ฉันใช้ชื่อว่า "มัม.อันชาร์ตเต็ด" ในโซเชียลมีเดีย
และฉันสร้างแพลตฟอร์ม เพื่อเสาะหาอินฟลูเอนเซอร์เด็กและพ่อแม่
ซึ่งฉันคิดว่าหาประโยชน์ จากลูกๆ ตัวเองในโลกออนไลน์
ปลายปี 2021 เป็นช่วงที่ ฉันได้รู้เรื่องไพเพอร์ ร็อกเคล
แล้วคดีความก็เริ่มขึ้น
นั่นคือตอนที่ฉันเริ่มให้ความสนใจ
กับสิ่งที่เกิดขึ้น
หลายคนคงรู้เรื่องคดีความต่อทิฟฟานี่ สมิธแล้ว
คดีนี้ถูกยื่นฟ้อง โดยอดีตสมาชิกเดอะสควอด 11 คน
เด็กที่เคยทำงานกับไพเพอร์ ต่อทิฟฟานี่
และมีข้อกล่าวหามากมาย
(คำฟ้องเรียกค่าเสียหาย)
คลิปวันนี้เกี่ยวกับไพเพอร์ ร็อกเคล
และคดีความที่โคตรบ้า
ความบ้าคลั่ง 147 หน้า
เด็กๆ กล่าวหาทิฟฟานี่ว่าล่วงละเมิด ทางกาย อารมณ์ วาจาและทางเพศ
รวมถึงแสวงผลประโยชน์ทางการเงิน
ข้อกล่าวหาบางข้อมันบ้ามาก
สองสามเดือนก่อนยื่นฟ้อง นักร้อง "พิงก์" ได้ทวีตว่า
"มีเด็กอีกกี่คนที่เหมือนไพเพอร์ ร็อกเคล ที่กำลังถูกพ่อแม่เอาเปรียบ
ต้องถึงขั้นไหน เราทุกคนถึงจะพูดว่า
'มันไม่โอเคเลยที่ให้เด็กอายุ 13 ใส่บิกินี่โพสท่า
โดยที่แม่ของเธอเป็นคนถ่ายรูป'"
ทิฟฟานี่ แม่ของไพเพอร์ ถูกกล่าวหาว่าทำสิ่งที่น่ารังเกียจ
ชักชวนให้วัยรุ่นทำออรัลเซ็กซ์
แต่งตัววับๆ แวมๆ ขึ้น และสัมผัสเด็กอย่างไม่เหมาะสม
เราถูกพรากความไร้เดียงสาไปหมด
เราไม่รู้หลายๆ เรื่องที่เกิดขึ้น
เราไม่ได้รับอนุญาตให้ไปที่นั่น
(อย่าบอกนะว่าไม่ได้หาประโยชน์ จากสถานการณ์ของลูกๆ)
(เพื่อเรื่องเงินเหมือนกัน…)
ถ้าคุณให้ลูกๆ ไปอยู่ในแก๊งพวกนี้
คุณเองก็ผิดเหมือนกัน
ผมไม่สนว่าคุณรู้หรือไม่ คุณยังส่งลูกๆ ไปเจอเรื่องแบบนี้อยู่ดี
ฉันไหวแล้ว
เราเริ่มเห็นรอยร้าวและสัญญาณอันตราย
กับเดอะสควอดตั้งแต่แรกๆ
และฉันคิดว่าพ่อแม่ไม่สนใจสัญญาณพวกนั้น
พวกเขาพยายามซุกมันไว้ใต้พรม มองข้ามไป
สุดท้ายก็กลายเป็นผู้สมรู้ร่วมคิด ในการหาผลประโยชน์จากลูกตัวเอง
ถ้าฉันดูรายการนี้
ฉันคงจะคิดว่า "พวกงี่เง่า"
ฉันรู้อยู่แล้วว่าจะพูดอะไร
"จะอยู่ต่อเพื่อ" ฉันรู้อยู่แล้วว่าจะพูดอะไร
ร้อยเปอร์เซ็นต์เลย
ฉันไม่เข้าใจว่าทำไม ถึงยังให้ลูกอยู่ในสภาพแวดล้อมแบบนั้น
แต่มันซับซ้อนมาก
มีการปั่นหัวเด็กๆ
มีการปั่นหัวพ่อแม่
เธอจับตามองเราทุกฝีก้าว
เราไม่ได้รับอนุญาตให้ไปเที่ยวกับคนอื่น
ไม่ได้รับอนุญาตให้คุยกับ คนที่ออกจากเดอะสควอดไปแล้ว
กว่าจะรู้ว่ามันไม่ดี
คุณก็กลัวที่จะออกมา ไม่ก็กลัวที่จะพูดอะไร
มันเหมือนลัทธิหรืออะไรสักอย่าง ที่คุณออกไปไม่ได้
เมื่อได้เข้าไปแล้ว
คุณรู้ผลที่ตามมาทุกอย่าง แม้จะแค่ขัดใจเธอก็ตาม
ช่องของลูกคุณจะยอดตก จะมีคอนเทนต์เกลียดชัง
จะมีนรกทุกรูปแบบเลย
คุณไม่อยากทำร้ายลูกตัวเอง
แล้วลูกคุณก็ไม่อยากเล่าอะไรให้ฟัง
ซอว์เยอร์ไม่อยากบอกฉัน
เขาไม่อยากให้ฉันเสียใจในสิ่งที่เกิดขึ้นกับเขา
และทำอะไรสักอย่าง เพราะเขารู้ผลลัพธ์ถ้าไปทำให้เธอไม่พอใจ
นี่แหละจุดสำคัญ พ่อแม่ไม่รู้ว่าเกิดอะไรขึ้น
คุณอาจตำหนิพวกพ่อแม่ได้
ที่ไม่รู้ว่าเกิดอะไรขึ้นกับลูกๆ ตัวเองในตอนนั้น
แต่นั่นไม่ใช่ข้ออ้างให้จำเลยพ้นผิด จากสิ่งที่ทำกับเด็กพวกนี้
คดีนี้ไม่เกี่ยวกับพ่อแม่
หลังจากคดีนี้เป็นที่เปิดเผย
ฉันก็ถูกคนมากมายโจมตี
เพราะพวกเขาบอกว่าฉันโกหก
ไม่ก็บอกว่าฉันไม่ควรทิ้งครอบครัวไป
มีความเกลียดชังมากมายต่อทุกคนในคดี
และฉันคิดว่าหลายคน
แทนที่จะพยายามฟังเหตุผล
กลับคิดไปเองทันทีว่าเราโกหก
มันโคตรแย่เลย จริงนะ
เพราะผมต้องรับมือกับอะไรมากมาย ไม่ใช่แค่คอมเมนต์เกลียดชัง
แต่ยังต้องคิดว่า
"มันจะเกิดอะไรขึ้น คนอื่นจะคิดยังไง"
(พวกเขาถังแตก อยากได้เงิน)
ทุกคนบอกว่าเราโกหก ชาวเน็ตทุกคนบอกว่าเราโกหก
เราแค่อยากได้เงิน
พูดตามตรงนะ สำหรับคอรินน์ เธอไม่ได้สนใจเรื่องเงินเลย
เธอถูกปิดปากมานานมากแล้ว
เธอบอกว่า "ฉันไม่ได้โกหก
เรื่องนี้เกิดขึ้นกับฉัน และฉันอยากให้รู้ว่าเรื่องแบบนี้เกิดขึ้นได้"
ฉันรู้สึกเหมือนพร้อมเผชิญหน้าเธอ
แสดงให้เธอเห็นว่าเราเข้มแข็งกว่าที่เธอคิด
และเราจะเตือนคนอื่น
พวกเขาจะได้ไม่ต้องเจอแบบที่เราเจอ
ใช่
ฉันรู้สึกเหมือนเรากำลัง เป็นกระบอกเสียงให้คนมากมาย
โดยเฉพาะในวงการนี้
เพราะสิ่งต่างๆ ที่เกิดขึ้นอยู่เบื้องหลัง
ไม่เคยมีใครได้เห็น
ข้อกล่าวหาล่วงละเมิดที่ฟ้องทิฟฟานี่
ซึ่งรวมการทำร้ายร่างกาย และการละเมิดแรงงานเด็ก
ไม่ได้เกิดขึ้นแค่กับ คดีของไพเพอร์ ร็อกเคลและทิฟฟานี่
นี่คือรูปแบบการล่วงละเมิดที่พบได้บ่อยๆ
ที่กำลังระบาดในวงการอินฟลูเอนเซอร์เด็ก
คุณแม่คนดังในยูทูบ ที่ขึ้นชื่อเรื่องวิธีเลี้ยงลูกที่เข้มงวด
กำลังถูกสงสัยว่าทารุณกรรมเด็ก
วงการอินฟลูเด็กในตอนนี้มันไม่มีขื่อมีแป
ไม่มีกฎระเบียบที่ปกป้องอินฟลูเอนเซอร์พวกนี้
(ไม่มีกฎหมายคุ้มครองเด็กบนยูทูบ)
มันเป็นเขตแดนไร้การควบคุมของวงการบันเทิง
เราถึงได้มีคดีความนี้ซึ่งจริงๆ แล้ว…
การฟ้องร้องคดีแพ่งควรเป็นหนทางสุดท้าย
เมื่อเด็กถูกปฏิบัติแบบนี้
พวกเขาไม่ควรต้องลำบากไปจ้างทนายส่วนตัว
เพื่อปกป้องสิทธิ์ตัวเอง
คุณฮิลล์ ช่วยยกมือขวาด้วย
คุณสาบานไหมว่าจะเบิกความต่อศาล
ด้วยความสัตย์จริงทั้งสิ้น
ครับ
ฮันเตอร์เป็นคนที่น่าสนใจมาก
เพราะฉันมักจะมองฮันเตอร์ เป็นคนที่คอยปกป้องฉัน
คนที่เป็นแค่เหยื่อของทิฟฟานี่
และคนที่ไม่รู้ว่าอะไรถูกอะไรผิด
ฉันเลยเคยเห็นใจฮันเตอร์
ทิฟฟานี่เคยทำร้ายคุณด้วยคำพูดหรือเปล่า
- ไม่ครับ - ไม่เคยเลยเหรอ
ไม่ครับ เราคบกันอยู่ ก็มีทะเลาะกันบ้าง
ภายนอกฮันเตอร์ดูเหมือนคนดี
เขาดูเหมือนคนที่อยากช่วยให้ เด็กๆ พวกนี้ประสบความสำเร็จ
แต่ผมคิดว่าเขาเป็นแค่ คนอ่อนแอที่ทิฟฟานี่คอยควบคุมอยู่
การทำงานกับทิฟฟานี่มันดีมากครับ
เธอน่าจะดีที่สุดแล้วในฐานะ เจ้านาย หุ้นส่วน โค้ช เพื่อนร่วมทีม
ที่ผมเคยทำงานด้วย
ฉันรู้สึกว่าเมื่ออายุ 20 กว่าๆ แล้ว คุณน่าจะปกป้องตัวเอง
และปกป้องเด็กอายุ 12 ที่ควรจะเป็น "เพื่อนซี้" ของคุณได้
เอาละ สาม สอง หนึ่ง แอ็กชั่น
ฮันเตอร์เป็นลูกมือของทิฟฟานี่แน่นอน
ทิฟ คุณอยากให้พวกเขาพูดยังไง
ฉันคิดว่าเพื่อทำคลิปยูทูบ
เขาอยากให้เราใกล้ชิดและเปิดใจกัน จะได้เก็บภาพพวกนี้ไว้
เขาใช้ประโยชน์จากมันได้
ตอนนี้ฉันเลยไม่เห็นใจเขาแล้ว
ฉันคิดว่าเขาก็แค่คนแปลกๆ ที่ชอบอยู่กับเด็กอายุ 12
(ปาปารัสซีเผชิญหน้ากับ ฮันเตอร์และทิฟฟานี่ - ปี 2022)
เป็นไงบ้าง ฮันเตอร์ เราแค่มาทำงานของเราน่ะ
เรากำลังสืบเรื่องคดีความ
ผมเข้าใจ คุณรู้ไหมว่า ไม่สามารถถ่ายคลิปผู้เยาว์ได้
นั่นมันพื้นที่สาธารณะ
คุณต้องมีใบอนุญาตเพื่อถ่ายผู้เยาว์
- ไม่หรอก - ต้องมีสิ
(ทิฟฟานี่ สมิธ แม่ของไพเพอร์)
มีผู้เยาว์ 11 คนที่อ้างว่า คุณล่วงละเมิดทางเพศพวกเขา
ฉันจำได้ว่าตอนที่คดีนี้เป็นข่าว
ไม่ได้มีแค่เราที่โดนกระแสโจมตี
ทิฟฟานี่ก็โดนหนักเหมือนกัน
ฉันจำได้ว่าไพเพอร์ปล่อยคลิปออกมา ที่ช่วยแม่เธอเอาไว้เลย
ถ้าแม่ไม่ช่วยฉัน และช่วยให้ฉันทำตามฝันได้สำเร็จ
ฉันคงไม่ได้มาอยู่ตรงนี้ ฉันขอบคุณแม่อยู่ทุกวัน
และบอกว่าฉันซึ้งใจแค่ไหน เพราะแม่เข้มแข็งมาก
ฉันไม่รู้ด้วยซ้ำว่าฉันจะทนสิ่งที่แม่เคยเจอมา
หรือกำลังเจออยู่ตอนนี้ได้ไหม
ผมเจอไพเพอร์กับทิฟฟานี่ครั้งแรกในปี 2021
เพื่อนพาผมไปที่นั่น
เพราะพวกเขาหาบ้านให้แมว
และผมก็เป็นทาสแมว
ตั้งแต่ตอนนั้น ผมก็เจอพวกเขาเดือนละครั้งได้
บางเดือนก็สามครั้ง
ผมจะถ่ายคลิปติ๊กต็อก
นั่งเล่น แล้วก็คุยกับพวกเขา
ตอนที่ผมเจอไพเพอร์ครั้งแรก เธอกำลังสนุกกับเพื่อนๆ
มันเป็นบรรยากาศสนุกๆ
แต่ท้ายที่สุด มันก็เหมือนว่าเธอซึมเศร้า
ผมรู้ว่าเธอเริ่มไม่ค่อยกิน
แล้วก็อยากจะอยู่คนเดียว
วันนี้แม่ของไพเพอร์ ทิฟฟานี่ สมิธ
ถูกกล่าวหาจากเหล่าอดีตสมาชิกเดอะสควอด
หลังจากคดีถูกยื่นฟ้อง
ทิฟฟานี่ก็บอกไพเพอร์ว่าคนพวกนี้เป็นคนชั่วร้าย
ที่อยากได้เงินและอยากทำลายชื่อเสียงของเธอ
และไม่เคยชอบเธอเลย
ไพเพอร์ก็เหมือนที่จะเชื่อแบบนั้น
และไพเพอร์ก็จะบอกแบบนั้น ถ้ามีคนถามเรื่องคดีความ
ไม่ว่าทิฟฟานี่จะพูดอะไร ไพเพอร์ก็จะจำฝังหัว
ตอนนี้เธอคิดได้แค่นั้น เหมือนเธอถูกตั้งโปรแกรมไว้
จริงนะ ฉันรู้สึกว่าฉันผิด
ถ้าฉันไม่ได้ใช้เวลากับคนพวกนี้ ที่ทำเรื่องเลวร้ายกับฉัน
ฉันรู้สึกว่าเรื่องนี้จะไม่เกิดขึ้นกับครอบครัวฉัน
หลังจากเรายื่นฟ้องเมื่อต้นปี 2022
ยูทูบก็ระงับการสร้างรายได้ของบัญชีไพเพอร์
เธอยังโพสต์ได้ แต่จะใช้มันหาเงินไม่ได้
รายได้จากยูทูบของเธอจึงลดจาก ห้าถึงหกแสนต่อเดือนเหลือแค่ศูนย์
ยูทูบบอกว่ามันเกี่ยวกับแนวทางคอนเทนต์
และการละเมิดเงื่อนไขการให้บริการ
เรามีนโยบายความรับผิดชอบของครีเอเตอร์
ซึ่งถ้าครีเอเตอร์คนไหน มีพฤติกรรมนอกแพลตฟอร์ม
หรือมีข่าวนอกแพลตฟอร์ม ที่อาจสร้างความเสียหาย
ต่อระบบนิเวศของครีเอเตอร์ในวงกว้าง
คุณก็อาจถูกระงับ จากโปรแกรมสร้างรายได้ของเรา
การระงับการสร้างรายได้ เป็นเหมือนเป็นการลงโทษขั้นรุนแรง
ยูทูบทำแบบนี้กับคอนเทนต์ครีเอเตอร์ ที่มีประเด็นรุนแรงที่สุดเท่านั้น
นี่คือปัญหาของแพลตฟอร์มพวกนี้
พวกเขาจะลงมือทำสักอย่าง ก็ต่อเมื่อสื่อให้ความสนใจ
(ยูทูบระงับการสร้างรายได้ ช่องไพเพอร์ ร็อกเคลไม่มีกำหนด)
หลังจากยื่นฟ้องคดีนี้ ทุกอย่างก็เริ่มพังทลาย
ข้อเสนอจากแบรนด์ใหญ่ๆ เริ่มล่ม แบรนด์ต่างๆ ถอนตัว
คนไม่อยากร่วมงานกับคอนเทนต์ครีเอเตอร์
ที่ตกเป็นประเด็นอื้อฉาว
ผลจากคดีความ พวกเขาเลยต้องไปทำอย่างอื่น
เธอมองหาหนทางอื่น
และเมื่อฉันพูดว่า "เธอ" แปลว่าทิฟฟานี่มองหาหนทางอื่น
เพื่อใช้ลูกเธอหาเงิน
เธอหันไปใช้แพลตฟอร์มอื่นๆ อย่างสแนปแชต
สแนปแชตต่างกับแอปโซเชียลมีเดียอื่นๆ มาก
เพราะไม่มีพื้นที่ให้คอมเมนต์
พวกเขาเลยแค่โพสต์ สร้างรายได้
และอยู่แบบเงียบๆ ได้
ฉันยังรู้ด้วยว่าไพเพอร์อยู่อีกเว็บไซต์ ที่ชื่อ "แบรนด์อาร์มี่"
และ "แบรนด์อาร์มี่" ก็มักจะถูกเทียบกับ "โอนลีแฟนส์"
แต่ไม่มีคอนเทนต์โป๊เปลือย
ใน "แบรนอาร์มี่" คุณสร้างคอนเทนต์ได้ตั้งแต่อายุ 13 ปี
แต่ถ้าจะให้คนสมัครสมาชิกเพื่อดูคอนเทนต์
จะต้องอายุ 18 ปีขึ้นไป
แปลว่า "แบรนด์อาร์มี่" คือเว็บไซต์
ที่ให้ผู้ใหญ่สมัครสมาชิก รับชมคอนเทนต์พิเศษของผู้เยาว์ได้
ฉันไม่รู้ว่าเว็บไซต์แก้ต่างเรื่องนี้ยังไง
ฉันไม่รู้ว่ามันถูกกฎหมายได้ยังไง
แต่นี่เป็นเรื่องปกติในโลกดิจิทัลทุกวันนี้
และพูดตามตรง มันทำให้ฉันอยากจะอ้วก
(ปลดล็อกโพสต์ - 65 ดอลลาร์)
อินฟลูเอนเซอร์เด็กหลายคนรู้ว่า
มันมีตลาดสำหรับขายคอนเทนต์พิเศษ
เมตาได้ตรวจสอบปรากฏการณ์นี้เอง
และสรุปว่าผู้ใช้งานมากมายที่พร้อมจ่าย
เพื่อรับชมคอนเทนต์ที่เน้นเด็กเป็นพิเศษ
เป็นผู้ใช้งานที่แสดง
ผ่านปฏิสัมพันธ์บนแพลตฟอร์ม ว่าพวกเขาน่าจะสนใจเด็ก
นักล่าสามารถฉวยโอกาส จากเด็กพวกนี้ได้ในหลายๆ ทาง
มีเรื่องราวการสะกดรอยทางออนไลน์
มีเรื่องราวการสะกดรอยในชีวิตจริง
และมีเรื่องน่ากลัวเกิดขึ้นมากมาย
ฉันไม่แน่ใจว่าอะไรที่อันตรายกว่ากัน
การที่มีผู้ใหญ่นิรนามติดตามเด็กพวกนี้
หรือการที่เด็กรู้เรื่องนั้นตั้งแต่อายุน้อยๆ
แต่ก็ยังคงทำตัวยั่วยวน
เพราะรู้ว่าการกระทำที่ยั่วยวน
จะมียอดไลก์เยอะขึ้น คอมเมนต์เยอะขึ้น และหาเงินได้เยอะขึ้น
การเห็นเด็กๆ ใช้แพลตฟอร์มพวกนี้
และได้รับอนุญาตให้ใช้แพลตฟอร์ม ที่พวกเขาไม่ควรใช้
เพียงเพื่อจะเอาเปรียบพวกเขาและดูรูป
ที่คุณไม่ควรเห็นนั้นผิดมหันต์เลย
และเป็นสิ่งที่ไม่ควรให้พวกเขาใช้ได้ด้วยซ้ำ
เพราะพวกเขายังโตไม่พอ ที่จะตัดสินใจเรื่องพวกนี้
ฉันต้องเอารอยจูบทั้งหมดนี้ออกไป
งั้นก็มาเอาพวกมันออกกัน
ฉันเจ็บปวดที่เห็นไพเพอร์ต้องทำอะไรแบบนั้น
ใครจะรู้ว่าเธอได้เลือกทำมันเองหรือเปล่า
กับไพเพอร์ที่ฉันรู้จัก
นั่นไม่ใช่สิ่งที่เธออยากทำเลย
ฉันค่อนข้างเป็นห่วงนิดหน่อยนะ
ได้เห็นคอนเทนต์แบบนั้น อย่างเช่นไพเพอร์ในชุดว่ายน้ำ
ฉันอยากรู้ว่าเกิดอะไรขึ้น
ผมเห็นว่าไพเพอร์มักจะกังวลเรื่องเงิน
เธอยังกังวลเรื่องที่ต้องจ่ายสินเชื่อบ้าน
และต้องจ่าย 20,000 ดอลลาร์ เป็นค่าอาหารแมว 70 ตัว
เลยดูเหมือนเป็นหน้าที่ของไพเพอร์
ในการดูแลบ้านหลังนั้น
เธอเริ่มเต้นยั่วยวนขึ้น และดูเหมือน
จะแต่งตัวยั่วยวนขึ้น ทำตัวเกินวัย
ไม่เหมือนว่าตอนนั้นเธออายุ 15 หรือ 16 ปีเลย
ผมได้รู้ว่าบ่อยครั้งที่พวกเขาจะถ่ายแบบปกติ
แล้วก็จะถ่ายโดยใส่ชุดพิเศษ
จากแบรนด์ที่พวกเขาต้องใส่ เพื่อเพจ "แบรนด์อาร์มี่"
และมีครั้งหนึ่งเธอบอกไพเพอร์ว่า
"เร็วเข้า ไพเพอร์ เปิดโหมดแบรนอาร์มี่เลย"
แล้วไพเพอร์ก็แบบว่า โก้งโค้ง แอ่นก้น
และเริ่มลูบไล้ไปตามตัว
ในแบบที่ส่อไปในทางเพศและน่าอึดอัด
ลิมิตของทิฟฟานี่อยู่ตรงไหน
การที่เธอให้ลูกตัวเองไปอยู่บนแพลตฟอร์ม
ที่ต้องใส่บิกินี่เดินไปมาและเต้นให้สมาชิกดูเนี่ยนะ
มันไม่เคยหยุดเลย
ทุกวันนี้ยังไม่หยุดเลย
การที่ทิฟฟานี่ยังทำงานนี้อยู่ได้
มันทำให้ฉันงงมาก ที่ฉันงงเพราะว่า
ไม่นานหลังจากคดีความนั้น
เอฟบีไอก็ติดต่อเรามา
(กระทรวงยุติธรรม สำนักงานสอบสวนกลาง)
บอกว่า "เราอยากคุยกับลูกๆ ของคุณ"
น่าจะมีเจ้าหน้าที่เอฟบีไอ ไปเยี่ยมเด็กๆ ทุกคนในคดีนี้
พวกเขามีไฟล์ทั้งหมดของเรา รู้เรื่องราวทั้งหมด
มีรายงานของตำรวจในหลายเขตทั่วแอลเอ
แต่เราก็ยังไม่ได้คำตอบใดๆ
ข้อมูลที่ฉันได้รับจากเจ้าหน้าที่เอฟบีไอคือ
พวกเขาจะไม่ดำเนินคดี
เว้นแต่จะมีพยานหลักฐานชัดแจ้ง และรู้ว่าจะชนะคดีได้
เพราะงั้นฉันก็ไม่รู้ค่ะ
นั่นเป็นครั้งสุดท้ายที่ฉันได้ข่าวจากเอฟบีไอ
และครั้งสุดท้ายที่ฉันได้ข่าวจากสายสืบ
รัฐบาลไม่มีความสนใจ
ที่จะบังคับใช้กฎระเบียบ ที่มีความหมายใดๆ กับวงการนี้เลย
พวกเขายังมองวงการนี้เป็นเรื่องตลก
ผู้ร่างกฎหมายมักจะอายุ 70-80 ปี
พวกเขาไม่สนใจโลกนี้เลย
พวกเขาล้อเลียนมัน ดูถูกมัน
คุณซักเคอร์เบิร์ก คุณโน้มน้าวคนกว่าสองพันล้านคน
ให้ยอมยกข้อมูลส่วนตัวทั้งหมดให้
เพื่อแลกกับการได้เห็นว่า
เพื่อนๆ สมัยมัธยม กินอะไรเป็นมื้อค่ำในคืนวันเสาร์
นั่นคือรูปแบบธุรกิจของคุณใช่ไหม
ผมคงไม่อธิบายมันแบบนั้นครับ
จะให้พวกเขาพยายามดูแลวงการนี้
ก็เหมือนลิงชิมแปนซีพยายามเล่นรูบิกนั่นแหละ
พูดตรงๆ นะ ลิงยังมีโอกาสมากกว่าอีก
และกว่าเราจะเริ่มจริงจังกับวงการนี้
กว่าเราจะเริ่มมองว่า การเป็นอินฟลูเอนเซอร์เป็นงาน
เด็กพวกนี้ก็แย่แล้ว
ขอต้อนรับกลับสู่ช่องของฉัน
วันนี้จะมีคลิปแกล้งกันอีกแล้ว
ฉันชื่อคริส แม็กคาร์ตี้
เป็นผู้ก่อตั้งและกรรมการบริหาร ของ "ควิตคลิกกิงคิดส์"
ฉันทำงานเพื่อปกป้องอินฟลูเอนเซอร์เด็ก
ผลักดันกฎหมาย
เพื่อให้เราปกป้องเด็กๆ ในโลกออนไลน์ได้ดีขึ้น
ฉันเริ่มทำโปรเจกต์นี้ตอนเรียนม.ปลายปีสุดท้าย
มีอยู่สองสามข่าวที่ทำให้ฉันคิดว่า
มันเกิดอะไรกับวงการอินฟลูเอนเซอร์เด็กกัน
มันซับซ้อนเหลือเกิน
ฉันคิดว่าหนึ่งในความเข้าใจผิดที่สุด ก็คือไม่มองว่ามันเป็นงาน
โดยเฉพาะกับเด็กๆ
มันไม่ใช่งานอดิเรก สำหรับอินฟลูเอนเซอร์หลายคน
แต่เป็นงานเลย
ในบางกรณี มันเป็นแหล่งรายได้หลัก หรือแหล่งรายได้เดียว
ของครอบครัวพวกนี้เลย
มันอาจทำให้เด็กต้องรับภาระหนักเกินไป
ในการสร้างคอนเทนต์
มันอาจกลายเป็นความกดดันใหญ่หลวงสำหรับเด็ก
ที่รู้ว่าตัวเองคือคนที่หาเงินเลี้ยงดูครอบครัว
ฉันคิดว่ามันอาจยุ่งเหยิงและยุ่งยากมาก
เมื่อมีเงินมหาศาลและชื่อเสียงเข้ามาเกี่ยวข้อง
มันอาจสร้างปัญหาที่รุนแรงมากๆ ได้
ฉันนึกไม่ออกเลยว่ามันรู้สึกยังไง
ที่เด็กคนหนึ่งต้องมาเป็นแหล่งรายได้หลักของบ้าน
และกับไพเพอร์แล้ว
เธอคือคนที่หาเงินเข้าบ้าน
มาตลอดหลายปีนี้
อาจมีคนโต้แย้ง ทิฟฟานี่อาจโต้แย้งว่า เธอเป็นแม่ที่เป็นผู้จัดการด้วย
เธอก็ต้องมีสิทธิ์ได้อะไรบางอย่าง
แต่นั่นไม่ได้ลบล้างความจริง
ที่ว่าอะไรบางอย่างนั้น มาจากการเอาเปรียบลูกสาวคุณเอง
จะแสดงแล้ว ตื่นเต้นไหม
ตอนนี้ฉันไม่ได้ตื่นเต้นนะ ฉันพยายามจะ…
ในหลายๆ รัฐ
มีสิ่งที่เรียกว่ากฎหมายคูแกน
ซึ่งช่วยคุ้มครองนักแสดงเด็ก
มันกำหนดให้พ่อแม่ ต้องกันรายได้ส่วนหนึ่งของเด็กไว้
ในบัญชีดูแลผลประโยชน์เพื่อตัวเด็ก
งานส่วนหนึ่งที่ฉันพยายามทำ กับ "ควิตคลิกกิงคิดส์" คือทำให้แน่ใจว่า
อินฟลูเอนเซอร์เด็กจะได้รับการคุ้มครอง แบบเดียวกับนักแสดงเด็ก
กฎหมายที่อเมริกาตอนนี้เริ่มตามทันแล้ว
อิลลินอยส์เป็นรัฐแรกของประเทศ
ที่รับรองว่าว่าเด็กๆ ที่ปรากฏตัว ในคลิปโซเชียลมีเดียร่วมกับครอบครัว
จะได้รับค่าตอบแทนจากการทำงาน
ตอนนี้แคลิฟอร์เนียมีกฎหมาย
ที่คล้ายกับที่ถูกเสนอในอิลลินอยส์
วันนี้ผู้ว่าฯ ได้ลงนามในกฎหมายสองฉบับ
สร้างความมั่นใจว่า อินฟลูเอนเซอร์เด็กจะไม่ถูกเอาเปรียบ
เคียงข้างอดีตดาราเด็ก และนักร้อง เดมี โลวาโต
มันทำให้ฉันมีความหวังที่รัฐอย่างแคลิฟอร์เนีย
ที่มีประชากรอินฟลูเอนเซอร์เด็กค่อนข้างสูง
ได้เริ่มก้าวแรกสู่การเปลี่ยนแปลง
ฉันหวังว่านั่นจะเป็นจุดเริ่มต้น
ไม่ใช่แค่เรื่องค่าตอบแทน
แต่ยังรวมถึงการมีครู มีการควบคุมชั่วโมงทำงาน
และมีการตรวจสอบให้ดีว่า
ครอบครัวเหล่านี้ทำตามแนวทางปฏิบัติ และปกป้องลูกๆ ของพวกเขา
(แคลิฟอร์เนียออกกฎหมายคุ้มครอง ความมั่นคงทางการเงินของอินฟลูเอนเซอร์เด็ก)
มันคือจุดเริ่มต้น
แล้วมันช่วยอะไรได้ไหม ก็ไม่เชิง
คุณยังเอาเปรียบพวกเขาได้ แค่ตอนนี้ต้องเสียเงิน
ฉันอยากให้มีวิธีควบคุมโลกโซเชียลสำหรับเด็กๆ
ก็ไม่รู้ว่าจะทำได้ยังไงนะ
ฉันก็หวังว่าฉันจะคิดผิด
แต่ฉันไม่รู้ว่าคุณจะหาวิธีมาควบคุม
หรือส่งคนเข้าไปตรวจสอบ ในสวนหลังบ้านหรือห้องนั่งเล่น
ในขณะที่พ่อแม่กำลังถ่ายรูปลูกอยู่ได้ยังไง
ฉันว่ามันเป็นไปไม่ได้เลย
เราปล่อยให้แพลตฟอร์มพวกนี้ เติบโตโดยไร้การควบคุมมานานมาก
ก็เหมือนพยายามยัดจีนี่กลับเข้าตะเกียง
แต่มีหลายอย่างที่เราทำได้ เราแค่ต้องให้ความรู้ผู้คน
ต้องเปลี่ยนวัฒนธรรม ต้องเปลี่ยนรูปแบบการเลี้ยงลูก
พูดจริง ๆ นะ คุณอยากรู้ไหมว่า ความรับผิดชอบอยู่ตรงไหน
พ่อแม่ไม่ควรปล่อยให้ลูกอยู่ในจุดที่
พวกเขาจะถูกเอาเปรียบหรือถูกทำร้ายได้
เมื่อพูดถึงเรื่องที่เด็กๆ นำเสนอชีวิตส่วนตัว
ต่อผู้ชมคนไหนก็ตาม
คนเราควรถามตัวเองว่า
"มันโอเคจริงๆ เหรอที่จุดเปราะบางของลูกฉัน
ถูกนำเสนอให้คนแปลกที่ไหนก็ไม่รู้ดู"
ผมจะแนะนำลูกหรือหลานของผมไหมเหรอ
ก็คงไม่นะ
แต่ผมคิดไหมว่ามีวิธีจัดการกระบวนการ
ที่ปลอดภัยกว่านี้มาก มีแน่นอนครับ
ปัญหาพื้นฐานก็คือ โมเดลธุรกิจของแพลตฟอร์มพวกนี้
และสิ่งจูงใจแบบทุนนิยม
ทิฟฟานี่กับฮันเตอร์สร้างรายได้
หลายแสนดอลลาร์ต่อเดือน
และนั่นเป็นสิ่งจูงใจก้อนโตให้พวกเขาทำสิ่งต่างๆ
ที่พวกเขาทำกับเด็กพวกนี้
เอาละ ซอว์เยอร์ จับสะโพกเธอ
- แปลกๆ แฮะ - โอเค ไพเพอร์
โอเค แล้วก็อีกครั้ง พวกเธอกำลังจูบกัน งั้น…
ผมหวังว่าประชาชนจะเข้าใจ
ว่าไม่ควรเสพคอนเทนต์แบบนี้
โดยไม่รับรู้ถึงอันตรายที่มันก่อให้เกิด
กับคนที่ถูกใช้ในการสร้างคอนเทนต์แบบนี้
สิ่งที่เป็นเชื้อเพลิงขับเคลื่อนบัญชีพวกนี้
ก็คือคนที่สมัครสมาชิก คนที่ติดตาม
คนที่ซื้อ
สินค้าสปอนเซอร์จากบัญชีพวกนี้
ดังนั้นการพยายามลดความสนใจ บัญชีพวกนั้นให้มากที่สุด
ฉันคิดว่ามันจะช่วยลดสิ่งจูงใจ
ให้พ่อแม่เอาลูกๆ ออกมาทำคอนแทนต์แบบนั้นได้
ฉันหวังว่าทุกคนจะหยุดเสพคอนเทนต์แบบนี้
ฝากกดไลก์ กดซับสไครบ์ แล้วก็กดกระดิ่งด้วย
ทุกวันนี้ฉันมีความแค้นใจต่อยูทูบและโซเชียลมีเดีย
และฉันคิดว่าแพชชั่นของฉันต่อมัน
ได้ดับสนิทไปแล้ว
ฉันพักใจจากยูทูบ
มันรู้สึกแย่มากๆ
และมันยากที่จะมีกำลังใจทำต่อ
เมื่อคุณโดนคอมเมนต์แย่ๆ
(ฉันอยากบอกว่าฉันเกลียดเธอ ที่ทิ้งไพเพอร์ไปแบบนั้น)
(มิถุนายน ปี 2024)
เราได้รับข้อเสนอให้ยอมความ
ฉันเลยเอาเรื่องนี้ไปคุยกับแคลร์
แกไม่ค่อยพอใจเท่าไร
แต่เหตุผลที่แกไม่พอใจ ก็เพราะแกอยากอยู่ในคอกพยาน
และบอกทุกคนในศาล บอกผู้พิพากษาและคณะลูกขุน
ถึงสิ่งที่เกิดขึ้นกับแก
แกรู้สึกว่าทิฟฟานี่ยังรอดพ้นจากความผิดต่างๆ
และฉันก็เห็นด้วยกับเรื่องนั้น
เราทุกคนพูดว่า "เราอยากเรื่องนี้เป็นที่รับรู้
เราแค่อยากให้คนรู้ว่าเกิดอะไรขึ้น และอะไรที่เกิดขึ้นได้"
เราจะบอกทุกคน
และทุกคนจะได้รู้ว่าเกิดอะไรกับเราทุกคน
นั่นคือเป้าหมายของเรา
เราอาจจบเรื่องคดีความแล้ว
แต่สิ่งที่เรายังไม่จบ คือการแบ่งปันประสบการณ์ของเรา
และฉันหวังว่าเราจะป้องกันไม่ให้
เด็กคนอื่นต้องเจอเรื่อง แบบที่ลูกๆ ของเราเจอมาได้
พวกเขาพรากโอกาส ที่ฉันจะได้มีส่วนในชีวิตลูกชายฉันไป
แต่ทิฟฟานี่ยังมีลูกสาวอยู่
เธอคือผู้ถูกกล่าวหา ว่ากระทำการล่วงละเมิดทั้งหมดนี้
แต่เธอก็ยังมีลูกสาวอยู่ ส่วนฉันกลับถูกพรากลูกชายไป
ในหลายๆ แง่ คดีความก็เหมือนหลุมฝังความยุติธรรม
ทิฟฟานี่ยังมีอิสระเต็มที่ ที่จะทำคอนเทนต์แบบที่เธอทำอยู่
เธอมีเด็กคนใหม่ๆ เข้ามา และตอนนี้ก็มีแก๊งใหม่แล้ว
เธอจะตามหาคนใหม่ๆ ต่อไป
มีคนใหม่ๆ พร้อมเข้ามาเสมอ
มันยังเกิดขึ้นอยู่ มันยังดำเนินต่อไป
คุณคงคิดว่าคดีความ จะทำให้เธอหยุด แต่เปล่าเลย
ไม่ได้มีแค่เด็ก 11 คนนี้
ยังมีอีกเยอะเลย
อีกเยอะจริงๆ
และถ้ายังไม่ทำอะไรสักอย่าง
เด็กพวกนี้ก็จะไม่ใช่กลุ่มสุดท้าย
มีเหยื่อคนหนึ่ง
ที่ไม่ได้มีตัวแทนมาอยู่ตรงนี้
และอาจไม่รู้ด้วยว่าเธอเป็นเหยื่อ
นั่นก็คือไพเพอร์
- ใช่เลย - ใช่
- ไพเพอร์ไม่มีสิทธิ์มีเสียงในเรื่องนี้ - ค่ะ
เธอไม่อยู่ตรงนี้
เธอถูกจำกัดชีวิตมาก ทั้งสิ่งที่เธอทำได้และคนที่เธอพูดคุยได้
เหยื่อรายแรกก็คือไพเพอร์
ตั้งแต่สมัยเดินสายประกวด
และช่วงแรกๆ ที่คอรินน์ถ่ายคลิปกับเธอ
เธอเป็นแค่เด็กผู้หญิงคนหนึ่ง
คอรินน์ ยี้ฮ่า
- ไพเพอร์ - ยี้ฮ่า
ใช่แล้ว
ฉันคิดว่าในคลิปแรกๆ ตอนที่เธอเด็กกว่านี้
มันยังมีความสดใสเล็กๆ
ฉันว่ามันดูน่าตื่นเต้นและสนุกดี
พอฉันดูคลิปในช่วงปีที่ผ่านมา
มันไม่ได้ดูน่าตื่นเต้นเลย
ไม่ได้ดูสนุกเลย
หน้าตาเธอไม่มีความสุข
และมันน่าเป็นห่วง
ฉันพยายามจะไม่ขำอยู่นะ
ต่อสิ เร็วเข้า
"เราจะให้เธอดูโหมดเกม" พูดแค่นั้นไม่ได้หรือไง
ลองนึกภาพโลกที่ทุกครั้งที่คุณทำอะไร
จะมีคนหลายหมื่นคน มาคอมเมนต์และจับผิดคุณได้สิ
คุณไม่เคยมีอิสระ ที่จะลองทำสิ่งต่างๆ และทำผิดพลาด
สิ่งที่ผู้คนหลงลืมไป
ก็คือนั่นคือเด็กจริงๆ ที่มีความรู้สึกจริงๆ
ที่ตอนนี้กำลังแตกสลาย เพราะเจอแต่คนพูดถึงในทางไม่ดี
เราต้องห่วงสวัสดิภาพของเด็กคนนั้น
และความสามารถที่เธอจะเจอตัวตนบนโลกใบนี้
ไปเลย อาจจะส่งจุ๊บให้กล้องด้วย
ฉันหวังจริงๆ ว่าไพเพอร์จะรู้ตัว ว่าเจอกับอะไรอยู่ และหนีออกมาได้
ตอนนี้นางไม่รู้ตัวด้วยซ้ำ
- ใช่ - นางคิดว่านั่นเป็นเรื่องปกติ แบบว่า…
น่าเศร้านะ
แม่นางคอยกรอกหูตลอดเวลา
และถ้าตอนนี้นางกำลังดูอยู่
นี่ มันไม่ปกติเลยนะ
ใช่ ไปอยู่ที่ไหนสักที่ ที่ไม่ต้องข้องเกี่ยวกับฮันเตอร์
ที่ไม่ต้องข้องเกี่ยวกับทิฟฟานี่
ฉันรู้สึกว่าตอนที่เราออกมา เราอยากให้ไพเพอร์ออกมาด้วย
แต่ฉันรู้สึกว่าเราทุกคนต้องทำแบบนี้
มันเหมือนว่าเราต้องเอาตัวรอด
ถึงจะไม่อยากก็ตาม
เพราะเรารู้สึกแย่ที่ต้องทิ้งใครบางคนไว้
มันยากสำหรับฉันจริงๆ ที่ต้องไปจากไพเพอร์
เพราะฉันไม่อยากให้เธอรู้สึกเหมือนฉันทิ้งเธอไป
ฉันกลั้นน้ำตาอยู่
โอเคค่ะ
มันยากจริงๆ
ยิ่งการมีคนรุ่นเดียวกันที่เป็นคนในครอบครัว
คนที่ฉันรู้สึกคลิกและเป็นเพื่อนได้
มันยากจริงๆ ที่ต้องทิ้งเธอไป
ตอนนี้ฉันก็ยังรู้สึกแย่อยู่…
ฉันแค่อยากให้เธอรู้ว่าเธอไม่ได้ผิดเลย
ฉันไม่อยากให้เธอโทษตัวเองเลย
ฉันยังรักเธอ และยังเป็นห่วงเธอมาก
ไปๆ เริ่มแล้ว
สาม สอง หนึ่ง
เราทุกคนอยู่ตรงนี้เพื่อเธอ และเราพร้อมจะช่วยเธอ
เธอสมควรได้รับสิ่งที่ดีกว่านี้มากๆ
ไพเพอร์เป็นเด็กที่น่ารักมาก
เธอสมควรมีเพื่อนที่ดี และสภาพแวดล้อมที่ดี
(ทิฟฟานี่ สมิธ, ฮันเตอร์ ฮิลล์ และไพเพอร์ ร็อกเคล)
(ปฏิเสธการสัมภาษณ์ และแสดงความเห็นเกี่ยวกับซีรีส์เรื่องนี้)
(ทิฟฟานี่ สมิธปฏิเสธข้อกล่าวหา)
(ของอดีตสมาชิกเดอะสควอดและพ่อแม่พวกเขา)
(ทิฟฟานี่ สมิธและฮันเตอร์ ฮิลล์ ได้ออกมาปฏิเสธ)
(ข้อกล่าวหาที่ระบุไว้ในคดีความเมื่อปี 2022)
(ไม่มีข้อกล่าวหาทางอาญาต่อทั้งคู่)
(ในปี 2024 คดีได้ข้อยุติ ด้วยเงินชดเชย 1.85 ล้านดอลลาร์)
(โดยจะแบ่งให้กับโจทก์ทั้ง 11 คน)
(หากคุณหรือคนที่คุณรู้จัก เคยประสบปัญหาล่วงละเมิดทางเพศ)
(มีข้อมูลและแหล่งข้อมูลต่างๆ ที่เว็บไซต์ www.wannatalkaboutit.com)
คำบรรยายโดย นัฐ วงศ์ศักดิ์ภักดี